کامرس اور صنعت کی وزارتہ
اپیڈا نے جنوبی کوریاکے لئے آم کی برآمدات کو فروغ دینے کے غرض سے خریداروں اور فروخت کاروں کی ورچوئل میٹنگ کا انعقاد کیا
بھارت نے جنوبی کوریاکو جغرافیائی طورپر نشان کردہ  سے تصدیق شدہ 2.5میٹرک ٹن آموں کی کھیپ بحری جہاز سے روانہ کی
نئی دہلی ،21مئی :جنوبی کوریاکے لئے آموں کی برآمدات میں اضافہ کرنے کے کوشش کے طورپر ، اپیڈا نے سیول میں بھارت کے سفارت خانے اورکوریامیں انڈین چیمبرس آف کامرس  کے اشتراک سے خریداروں اور فروخت کاروں کی ایک ورچوئل میٹنگ کا اہتمام کیا۔
اپیڈا،بھارت کے سفارت خانے کے سینیئر عہدیداروں ، آئی سی سی کے ، بھارت کے برآمدکاروں اور جنوبی کوریاکے درآمدکاروں نے کل وی بی ایس ایم میں حصہ لیا۔
کووڈ -19عالمی وباء کی موجودہ صورتحال کی وجہ سے برآمدات کے فروغ سے متعلق پروگراموں کو فزیکل طریقے سے منعقد کرنا ممکن نہیں تھا۔ اپیڈا نے بھارت کے آم برآمدکرنے والوں اور جنوبی کوریا کے آم درآمدکرنے والے کاروباریوں ایک پلیٹ فارم فراہم کرنے کی غرض سے ایک ورچوئل بی ایس ایم کے انعقاد کے سلسلے میں پہل کی ۔
اس مہینے کے شروع میں ، اس سیزن میں پہلی مرتبہ بھارت نے آندھراپردیش کے کرشنا اور چتور اضلاع کے کسانوں سے حاصل کئے گئے جغرافیائی طورپرنشان کردہ  سے تصدیق شدہ ، بنگن اپلّی اور ایک دیگرقسم سورورنریکھا آموکی 2.5میٹرک ٹن کی کھیپ بحری جہازوں سے روانہ کی ۔
جنوبی کوریا کے لئے برآمدکئے گئے آموں کو پہلے آندھراپردیش میں تروپتی کے مقام پراپیڈاکی مدد والے اوررجسٹرڈ پیک ہاوس اور بھاپ کی گرمی سے آموں کو محفوظ کرنے والی سہولت میں پہلے چھانٹاگیا، صاف کیاگیا اور پھرافکو کسان ایس ای زیڈ  کے ذریعہ برآمدکیاگیا۔
آئی کے ایس ای زیڈ کے ذریعہ برآمدکی گئی یہ پہلی کھیپ تھی ۔ آئی کے ایس ای زیڈ ، افکو کا ایک ذیلی ادارہ ہے ،جوکثیر ریاستی امدادباہمی کی انجمن ہے اور 36000سوسائٹیاں اس کے ارکان میں شامل ہیں ۔ اس سیزن میں جنوبی کوریاکو مزید آم برآمدکئے جانے کا امکان ہے ۔ افکوکسان ایس ای زیڈ نے اس سیزن میں جنوبی کوریاکو 66میٹرک ٹن آم سپلائی کرنے کے لئے جنوبی کوریاکی فرم می جیم کے ساتھ ایک سمجھوتہ کیاہے اور آندھراپردیش کے باغبانی کے محکمے نے بھی اس کوشش میں اشتراک کیاہے ۔
جنوبی کوریابرآمدکئے جانے والے آموں کو آندھراپردیش میں تروپتی کے مقام پر اے پی ایگروز انٹی گریٹڈ پیک ہاؤس اینڈ وی ایچ ٹی سسٹم میں آموں کو محفوظ رکھنے کے مقصد سے انھیں پروسیس کیاگیاتھااور خطے سے تازہ پھلوں اورسبزیوں کو برآمدکرنے میں سہولت پیداکرنے کی غرض سے اپیڈا اس یونٹ کو مالی مدد فراہم کرتی ہے ۔
تقریبا 40میٹرک ٹن تازہ پھل اورسبزیاں پیک ہاؤس سے برآمدکی گئی ہیں ۔ یہ پیک ہاوس باغبانی کی پیداوارکو یوروپی یونین اورغیریوروپی یونین ملکوں کو برآمدکرنے کی خاطرجنوبی ریاستوں کے ساتھ تعاون کرتی ہے ۔ موجودہ سیزن میں 30میٹرک ٹن آموں کو یوروپی یونین ، برطانیہ ،آئرلینڈ اورمشرق وسطیٰ وغیرہ کے ملکوں کو برآمدکیاجاچکاہے ۔
بھارت میں آم کو پھلوں کا راجہ بھی کہاجاتاہے اورقدیم مقدس صحیفوں میں اس کا ‘‘کلپ ورکشا’’  کے طورپربھی ذکرکیاگیاہے ۔ حالانکہ بھارت میں زیادہ ترریاستوں میں آم کی کاشت کی جاتی ہے ، لیکن اترپردیش ، بہار، آندھراپردیش ، تلنگانہ اور کرناٹک ملک میں آم کی کل پیداوارکا ایک بڑا حصہ پیداکرتے ہیں ۔
بھارت سے برآمد کی جانے والی قسموں میں الفانسو، کیسر، طوطاپری اور بنگن پلّی آم سب سے زیادہ برآمدکئے جاتے ہیں ۔ آم کی برآمدات بنیادی طورپر تین شکلوں میں کی جاتی ہے :تازہ آم، آم کا گودہ اورآم کی قاشیں ۔
آموں کو پہلے اپیڈارجسٹرڈ پیک ہاؤس مراکزکے ذریعہ خراب ہونے سے محفوظ بنایاجاتاہے اورپھرانھیں مشرق وسطیٰ ، یوروپی یونین ، امریکہ ، جاپان اورجنوبی کوریاسمیت مختلف خطوں اورملکوں کو برآمدکیاجاتاہے ۔